《璧池望秋月》
唐代·张子容

凉夜窥清沼，池空水月秋。满轮沉玉镜，半魄落银钩。

蟾影摇轻浪，菱花渡浅流。漏移光渐洁，云敛色偏浮。

似璧悲三献，疑珠怯再投。能持千里意，来照楚乡愁。

作者简介：张子容，襄阳人（今属湖北），又名张五。生卒年均不详，约唐玄宗开元十六年前后在世。先天元年（712）举进士，仕为乐城令，开元中谪为东城尉。又曾官晋陵尉。初，与孟浩然同隐鹿门山，为死生交，诗篇唱答颇多。复值乱离，流寓江表。后竟弃官归旧业以终。子容为诗兴趣高远，为当时文士所称，有诗集传于世。